*Melléklet*

*az* ***„A Clementis László önkormányzati ösztöndíjról szóló rendelet megalkotása” c.***

***előterjesztéshez a 2018. február 21-i testületi ülésre és az ezt megelőző bizottsági ülésekre***

**Budaörs Város Önkormányzatának Képviselő-testülete**

**…./2018. (II.....) önkormányzati rendelete**

**A CLEMENTIS LÁSZLÓ ÖNKORMÁNYZATI ÖSZTÖNDÍJRÓL**

Budaörs Város Önkormányzatának Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el.

***1. A rendelet hatálya***

**1. §**

A rendelet hatálya kiterjed a budaörsi székhelyű, a nemzeti köznevelésről szóló törvény alapján állami köznevelési alapfeladatot ellátó

a) az állami intézményfenntartó által fenntartott, az önkormányzat tulajdonában lévő épületben működő; és

b) – az önkormányzat és a fenntartó között létrejött megállapodás erre irányuló rendelkezése esetén – egyházi

köznevelési intézményben foglalkoztatott iskola-pedagógusokra.

***2. Értelmező rendelkezések***

**2. §**

E rendelet alkalmazásában:

# 1. iskola-pedagógus:

# az 1. § a) pontban meghatározott köznevelési intézményben a pedagógus munkakörben (tanító, tanár, intézményvezető, intézményvezető-helyettes, fejlesztőpedagógus, gyógypedagógus, pszichológus), továbbá a nevelő, oktató munkát segítő munkakörben (könyvtáros, pedagógiai asszisztens, iskolatitkár, rendszergazda, laboráns, szabadidő-szervező) közalkalmazotti jogviszonyban;

# az 1. § b) pontban meghatározott köznevelési intézményben az önkormányzat és a fenntartó között létrejött megállapodásban meghatározott munkakörben

foglalkoztatott személy.

2. ösztöndíjas időszak: az adott költségvetési évben az az időszak, amelyben az 1. §-ban meghatározott intézményben az iskola-pedagógusi jogviszony fennáll, ide nem értve a tartós távollét idejét.

3. költségvetési rendelet: Budaörs Város Önkormányzata Képviselő-testületének a mindenkori tárgyévre vonatkozó költségvetési rendelete.

4. tartós távollét: fizetés nélküli szabadság; 30 napot meghaladó táppénz; terhességi gyermekágyi segély, GYED, GYES ideje; a munkavégzési kötelezettség alól jogszabály vagy a munkáltató intézkedése alapján való mentesülés 30 napot meghaladó időtartama.

***3. Hatáskör-átruházás***

**3. §**

A Képviselő-testület az e rendeletben szabályozott ösztöndíjakkal kapcsolatos első fokú hatáskörét

1. a köznevelési intézmény minőségi jellemzőknek való megfelelősége tárgyában a Közoktatási, Művelődési, Ifjúsági és Sport Bizottságra (a továbbiakban: KMISB)
2. az ösztöndíjra való jogosultság és az ösztöndíj megszűnésének megállapítása tárgyában, a folyósításból kizárással kapcsolatos ügyekben valamint a jogosulatlanul felvett összeg visszafizetésére kötelezés tárgyában a polgármesterre

ruházza át.

***4. Az ösztöndíjra való jogosultság feltételei***

**4. §**

(1) Az ösztöndíjra való jogosultság általános feltétele – az 5. §-ban található különös feltételek figyelembe vételével –, hogy

a) a pályázó a rendelet hatálya alá tartozó köznevelési intézménnyel az ösztöndíjas időszakban iskola-pedagógusként közalkalmazotti jogviszonyban álljon,

b) a köznevelési intézmény, amelyben az iskola-pedagógust foglalkoztatják, megfeleljen az adott köznevelési intézményre megállapított minőségi jellemzőknek, és

c) – amennyiben kikötésre került – az iskola-pedagógusi jogviszony létesítésekor a pályázó kinevezésben megállapított próbaidő lejárt.

(2) Az adott köznevelési intézményre a minőségi jellemzőket az 1. sz. melléklete határozza meg, azokat a Képviselő-testület a helyi feladatellátást érintő változás esetén felülvizsgálja.

(3) A köznevelési intézmény minőségi jellemzőknek való megfeleléséről a KMISB dönt.

**5. §**

(1) A pályázó minden más feltétel teljesítése esetén is csak akkor jogosult ösztöndíjra, ha a munkavégzésének helye ténylegesen is Budaörsön van. Ezt a pályázónak igazolnia kell, a munkavégzési helye esetleges megváltozását pedig haladéktalanul be kell jelentenie a polgármesternek. A budaörsi munkavégzési hely valamennyi ösztöndíjas számára kötelező feltétel.

(2) Karácsonyi ösztöndíjra minden más feltétel teljesítése esetén az az iskola-pedagógus jogosult, aki a tárgyév november 1-jén közalkalmazotti jogviszonyban állt.

***5. Az ösztöndíj formája, mértéke és jogosultjai***

**6. §**

(1) Az ösztöndíj havonta folyósítandó, valamint karácsonyi ösztöndíjrészből áll. A próbaidő lejártát követően az iskola-pedagógus a kinevezése napjától visszamenőleg jogosult az ösztöndíjra.

(2) A havonta folyósítandó és a karácsonyi ösztöndíjak a költségvetési rendeletben intézményenként egységes keretösszegként kerülnek megállapításra. Az ösztöndíjra való jogosultságot és annak mértékét a (3)-(7) bekezdés szerint a teljes költségvetési évre – év közbeni jogviszony-létesítés esetén a költségvetési év végéig – kell megállapítani.

(3) Havonta folyósítandó ösztöndíjra – az adott intézmény egységes keretösszege terhére, a karácsonyi ösztöndíjra szolgáló rész figyelembevételével – az intézmény vezetője által erre javasolt iskola-pedagógus a vezető által javasolt összegben, a budaörsi feladatellátás mértékének, álláshelyének megfelelően jogosult.

(4) Az intézményvezető havonta folyósítandó és karácsonyi ösztöndíjra jogosult.

(5) A karácsonyi ösztöndíjra egyébként jogosult részére a tárgyévben 30 napot meghaladó tartós távolléte, valamint év közbeni jogviszony-létesítése esetén a karácsonyi ösztöndíja időarányos része állapítható meg. A karácsonyi ösztöndíj a tárgyévre vonatkozó költségvetési rendeletben megállapított intézményi egységes keretösszegből kerül megállapításra és kifizetésre.

(6) A karácsonyi ösztöndíj mértéke az adott iskola-pedagógus tárgyév január 1-jén (jogviszony év közbeni létesítése esetén annak létesítésekor) megállapított garantált illetménye költségvetési rendeletben megállapított hányadának megfelelő összeg.

(7) Az intézményvezető a karácsonyi ösztöndíjjal egyidejűleg tesz javaslatot a költségvetési rendelet által meghatározott intézményi keretösszeg évközi maradványösszegének differenciált megosztására is. A maradványösszegből az iskola-pedagógus részére megállapított ösztöndíj-többlet a karácsonyi ösztöndíjjal összevonva kerül kifizetésre.

(8) Az ösztöndíj után a kifizető viseli a kifizetői közterheket, a jogosult az őt terhelő közterheket. A jogosult részére az ösztöndíj személyi jövedelemadóval és a jogosultat terhelő egyéb közterhekkel csökkentett összege kerül kifizetésre.

***6. Az ösztöndíj igénylése***

**7. §**

(1) Az ösztöndíjra az iskola-pedagógus a 2. melléklet alapján – évente, a költségvetési rendelethez igazítottan aktualizált – pályázati adatlapon írásban vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton, egyénileg pályázhat, az ösztöndíjra jogosító jogviszonya egyidejű igazolásával.A pályázathoz csatolni kell az iskola-pedagógus besorolására és illetménye megállapítására vonatkozó okirat másolatát. A pályázati adatlapot a költségvetés elfogadását követően, a pályázati felhívásban foglalt határidőben, vagy az iskola-pedagógusi jogviszony létesítését követő 30 napon belül lehet benyújtani a polgármesterhez. Késedelmes benyújtás esetén – az egyéb feltételek fennállása esetén – legfeljebb 90 napra visszamenőleg állapítható meg ösztöndíj.

(2) Az igénylő az ösztöndíj hivatalos igénylésével egyidejűleg kötelezettséget vállal ezen rendelet szabályainak megtartására.

# (3) A benyújtott igazolások, nyilatkozatok tartalmát a Hivatal ellenőrizheti

1. az illetékes adóhatóság és társadalombiztosítási szerv,
2. az igazolást kiállító szerv, munkáltató

megkeresésével.

***7. Az ösztöndíjra való jogosultság megállapítása***

**8. §**

(1) A havonta folyósítandó ösztöndíj esetében az ösztöndíjra való jogosultságot, annak mértékét a 6. § (3) bekezdésében meghatározottak esetében az intézményvezető javaslatával egyezően, az intézményvezetők esetében a polgármester állapítja meg. A polgármester szükség esetén – e rendelet szabályainak megfelelően – dönt az ösztöndíj megszűnéséről és a folyósításból kizárásról, valamint a jogosulatlanul felvett ösztöndíj visszafizetéséről is. Nem tagadható meg az ösztöndíjra való jogosultság megállapítása, ha az igénylő az e rendeletben meghatározott feltételeknek megfelel.

(2) A döntésről a kérelmezőt annak meghozatalát követő 8 munkanapon belül írásban értesíteni kell.

(3) Év közbeni jogviszony-létesítés esetén az ösztöndíj időarányos része állapítható meg.

***8. Az ösztöndíj folyósítása***

**9. §**

Az ösztöndíjból

a) a havonta folyósítandó ösztöndíjrészt a tárgyévben első alkalommal a költségvetési rendelet elfogadásától számított 30 napon belül (a jogosultság tartamára visszamenőleg is), azt követően pedig havonta, a tárgyhónapot követő hónap 5. napjáig,

b) a karácsonyi ösztöndíjrészt a tárgyév december 15. napjáig

az ösztöndíjas által megadott számlaszámra átutalással kell folyósítani.

***9. Az ösztöndíjas kötelezettségei, a mulasztás következményei***

**10. §**

(1) Az ösztöndíjas az ösztöndíjas időszak alatt köteles az 1. §-ban és az 5. § (1) bekezdésben meghatározott köznevelési intézményben kifejteni iskola-pedagógusi tevékenységét, hozzájárulva az intézmény színvonalának megőrzéséhez.

(2) Az ösztöndíjban részesülő, valamint rá vonatkozóan az intézmény vezetője köteles az ösztöndíjra való jogosultságot és a folyósítást érintő lényeges tények, körülmények megváltozását 15 napon belül írásban bejelenteni a polgármesternek.

(3) Ha az ösztöndíjas értesítési kötelezettségét ismételt írásbeli felszólítás ellenére sem teljesíti, az ösztöndíj folyósításából kizárható. Az értesítési kötelezettség teljesítése esetén a folyósítást ismételten elrendelhető, visszamenőleg a kizárás időtartamára is. 90 napnál hosszabb kizárás esetén az ezt meghaladó időszakra visszamenőleg csak akkor rendelhető el folyósítás, ha a jogosult önhibáján kívül mulasztotta el az értesítési kötelezettségét. A jogosult mulasztása miatt visszamenőleg folyósított összegekre kamat nem jár.

***10. Az ösztöndíjra való jogosultság megszűnése***

**11. §**

Az ösztöndíjra való jogosultság megszűnik, ha az annak alapjául szolgáló iskola-pedagógusi jogviszony bármilyen okból megszűnik. Az ösztöndíjra való jogosultság megszűnik attól a naptól is, amikortól az ösztöndíjas az 5. § (1) vagy (2) bekezdésében foglalt feltételnek nem felel meg. Az esetlegesen jogalap nélkül folyósított összeget az érintett a folyósítás napjától számított 30 napon belül köteles visszafizetni az önkormányzatnak. Ennek elmulasztása esetén a 31. naptól kezdődően a tartozást késedelmi kamat terheli, melynek mértéke minden naptári nap után a felszámítás időpontjában érvényes jegybanki alapkamat kétszeresének 365-öd része.

#### *11. Záró és átmeneti rendelkezések*

**12. §**

(1) Ez a rendelet – a (2) bekezdésben foglaltak kivételével – 2018. március 1-jén lép hatályba.

(2) A 6. § (6) bekezdés 2019. január 1-jén lép hatályba.

(3) A karácsonyi ösztöndíj mértéke 2018-ban az adott iskola-pedagógus tárgyév január 1-jén (jogviszony év közbeni létesítése esetén annak létesítésekor) megállapított garantált illetménye 66 %-ának megfelelő összeg.

(4) 2018-ban a 2. § (2) bekezdés szerinti ösztöndíjas időszak a január 1. napján jogviszonyban állók és a feltételeket teljesítők számára ettől a naptól, az azt követően jogviszonyt létesítők számára a feltételek teljesítésekor kezdődik.

(5) Hatályát veszti a Clementis László működtetői ösztöndíjról szóló 50/2012. (XII.17.) önkormányzati rendelet (a továbbiakban: R.) azzal, hogy a 4. § (2) bekezdése szerinti minőségi jellemzők vonatkozásában a KMISB újabb döntéséig az általa a R. alapján megállapítottakat kell figyelembe venni.

Budaörs, 2018. február 21.

|  |  |
| --- | --- |
| **Wittinghoff Tamás****polgármester** | **Dr. Bocsi István****jegyző** |

1. *sz. melléklet*

*A …./2018. (II….) önkormányzati rendelethez*

A rendelet 4. § (2) bekezdése szerinti minőségi jellemzők:

* Pedagógus munkakörben foglalkoztatottak, illetve a vezető feladatokat ellátók teljesítmény- értékelésének beépítése a minősítési eljárás előkészítésébe.
* A teljes körű intézményi önértékelés és mérési értékelési rendszere felhasználása az intézményértékelési program kialakításhoz.
* A köznevelési intézmény feladatai hatékony, törvényes és szakszerű végrehajtásának folyamatos javítása, fejlesztése, amely során folyamatosan biztosítja a szakmai célkitűzések és az intézmény működésének egymáshoz való közelítését, a tanulók, a szülők, a pedagógusok, valamint a fenntartók, továbbá a munkaerőpiac igényeinek kielégítése céljából.
* Az intézmény meghatározza az intézmény működésének hosszútávra szóló elveit és a megvalósítását szolgáló elképzeléseket. Az intézményértékelési program tartalmazza az intézmény működésének folyamatát, ennek keretei között
	+ a vezetési,
	+ tervezési,
	+ ellenőrzési,
	+ mérési, értékelési feladatok végrehajtását.
* Az Intézményi Tanács működtetése, a működés körülményeinek biztosítása, dokumentumainak elkészítése, aktualizálása.
1. *sz. melléklet*

*A …./2018. (II….) önkormányzati rendelethez*

**Pályázati adatlap**

**A Clementis László önkormányzati ösztöndíj igénylőlapja**

|  |  |
| --- | --- |
| Az igénylő neve:  |  |
|  születési neve: |  |
|  anyja neve: |  |
|  születési helye, ideje: |  |
|  lakóhelye: |  |
|  levelezési címe: |  |
|  adóazonosító jele: |  |
|  tb száma: |  |
|  számlaszáma: |  |
| Az intézmény megnevezése, ahol iskola-pedagógusként dolgozik: |  |
| Jogviszony kezdő időpontja az intézményben: |  |
| Munkaköre: |  |
| Fizetési fokozat/kategória: |  |
| Kapcsolat felvételre alkalmas adat (telefonszám és/vagy e-mail cím):  |  |

Kérem a polgármestert, hogy Budaörs Város Önkormányzata Képviselő-testülete …./2018. (II.21.) ÖKT sz. rendeletének megfelelően szíveskedjék megállapítani számomra a Clementis László önkormányzati ösztöndíjra való jogosultságot, továbbá kérem az ösztöndíj folyósítását.

Az önkormányzati rendeletben foglaltakat ismerem, azokat magamra nézve kötelezőnek fogadom el, különös tekintettel az ösztöndíjra való jogosultságot illetve a folyósítást érintő lényeges tények, körülmények megváltozásának 15 napon belüli írásban való a polgármesternek történő bejelentésére.

Az ösztöndíjra való jogosultság megállapítása és folyósítása céljaira hozzájárulok az Igénylőlapon szereplő személyes adataim kezeléséhez Budaörs Város Önkormányzata Polgármesteri Hivatala részéről.

Budaörs, …. év …………… hó ….. napján.

 ……………………………..

 igénylő

Igazolom, hogy az igénylő a ………………..………………….. köznevelési intézményben, budaörsi feladatellátási helyen - az adatlap szerinti adatokkal ……………………..…. álláshelyen jogviszonyban áll.

Költségvetési év közbeni kinevezés esetén kitöltendő:

Az igénylő jogviszonya ……………………. napján határozott/határozatlan\* időre jött létre.

Határozott idő/próbaidő\* lejár: ...............................

Az igénylő jogviszonya áthelyezéssel jött létre, …………….………napjától kezdődően.\*

Megjegyzés:………………………………………………………………………………………

*\*A megfelelő rész aláhúzandó!*

Budaörs, …….. év ………………… hó ….. napján

 ………………………………..

 intézményvezető